На основу члана 45. став 1. Уредбе о методологији управљањa јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, брoj 8/19) и члана 41. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства трговине, туризма и телекомуникација,

Одбор за привреду и финансије одређује

ПРОГРАМ ЈАВНЕ РАСПРАВЕ   
О ПРЕДЛОГУ АКЦИОНОГ ПЛАНА ЗА СПРОВОЂЕЊЕ СТРАТЕГИЈЕ РАЗВОЈА ДИГИТАЛНИХ ВЕШТИНА У РЕПУБЛИЦИ СРБИЈИ ЗА ПЕРИОД ОД 2020. ДО 2024. ГОДИНЕ, У ПЕРИОДУ ОД 2021. ДО 2022. ГОДИНЕ

1. У поступку припреме Предлога акционог плана за спровођење Стратегије развоја дигиталних вештина у Републици Србији за период од 2020. до 2024. године, у периоду од 2021. до 2022. године, који обухвата циљеве развоја дигиталних вештина, као и мере и активности за постизање општег и посебних стратешких циљева, Министарство трговине, туризма и телекомуникација спроводи јавну расправу о Предлогу акционог плана за спровођење Стратегије развоја дигиталних вештина у Републици Србији за период од 2020. до 2024. године, у периоду од 2021. до 2022. године (у даљем тексту: Предлог акционог плана), који је саставни део овог програма.

2. Јавна расправа о Предлогу акционог плана спроводи се у периоду од 25. марта до 14. априла 2021. године.

3. У току јавне расправе биће организован округли сто, путем видео конференцијске везе, који ће се одржати 31. марта 2021. године у периоду од 14,00 до 15,30 часова у организацији Министарства трговине, туризма и телекомуникација.

Линк за приступ састанку: [Линк](https://eur03.safelinks.protection.outlook.com/?url=https%3A%2F%2Fmtt-serbia.webex.com%2Fmtt-serbia%2Fj.php%3FMTID%3Dm98c8fa1b0662dd0f541e3978d027995a&data=04%7C01%7Cluka.hajdukovic%40mtt.gov.rs%7C056318c4586c402a87a008d8e48c807a%7Ce9869d9e5f16415689b0d51630ff7000%7C1%7C0%7C637510639407804220%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=KCGUAmwzFYYYNBtzigjgEZZKVPN1u%2FpMCevTxlVU2jQ%3D&reserved=0)

4. Учесници у јавној расправи су представници органа и организација, представници цивилног друштва, научна и стручна јавност, као и друга заинтересована лица за област развоја дигиталних вештина.

5. Предлог акционог плана биће објављен на интернет страници Министарства трговине, туризма и телекомуникација www.mtt.gov.rs и на порталу е-управе www.euprava.gov.rs.

Иницијативе, предлози, сугестије и коментари достављају се Министарству трговине, туризма и телекомуникација, путем електронске поште, најкасније до 14. априла 2021. године, на e-mail адресу: [luka.hajdukovic@mtt.gov.rs](mailto:luka.hajdukovic@mtt.gov.rs) или писаним путем на адресу: Министарство трговине, туризма и телекомуникација – Одељење за развој Дигиталне агенде, ул. Немањина бр. 22-26, 11000 Београд.

6. По окончању поступка јавне расправе Министарство трговине, туризма и телекомуникација анализираће све примедбе, предлоге и сугестије и сачиниће извештај о спроведеној јавној расправи о Предлогу акционог плана и исти објавити на интернет страници Министарства трговине, туризма и телекомуникација и на порталу е-управе најкасније 15 дана од дана окончања јавне расправе.

7. Овај програм, ради реализације, доставити Министарству трговине, туризма и телекомуникација, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 090-2489/2021-1

У Београду, 24. марта 2021. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ЗАМЕНИК  ПРЕДСЕДНИКА ОДБОРА  Бранислав Недимовић |